पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना की बढ़ती रफ्तार को देखते हुए सरकार ने लॉकडाउन का ऐलान कर दिया है। नई गाइडलाइन आने के बाद शादी-विवाह कार्यक्रम के लिए स्थानीय थाने से अनुमति लेने के लिए लोग पहुंच रहे हैं। सरकार की गाइडलाइन के अनुसार शादी-विवाह में दोनों पक्ष से 50 से अधिक संख्या में लोगों को इकट्ठा नहीं होना है। इसलिए थाने से अनुमति लेना अनिवार्य है। इस दौरान शुक्रवार को सिसवन थाने में कई लोग अनुमति लेने के लिए थाने पहुंचे थे। दरअसल, लॉकडाउन के दौरान अगर आप शादी-विवाह का आयोजन कर रहे हैं तो तीन दिन पूर्व आपको इसकी सूचना स्थानीय थाने को देनी होगी। समस्या यह उत्पन्न हो रही है कि किसी का तिलक चढ़ गया तो उसकी शादी बाकी है। किसी की दोनों रस्म बची है। कहीं लड़की वालों का दबाव है, तो कहीं लड़के वालों का। कुछ लोग शादी कर भी रहे हैं तो सिर्फ रस्म अदायगी पूरा कर रहे हैं। पुलिस सूत्रों के अनुसार बीते दो दिनों में सिसवन थाने में करीब सैकड़ों आवेदन आ चुके हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn